cyanic-selkie/wikianc huggingface dataset:
রিক ডার্লিং
ভারত গমন
দ্বিতীয় টেস্টে তাকে দলে রাখা হয়। তিনি ডেভ হোয়াটমোরের পরিবর্তে খেলেন। তবে, প্রথম ইনিংসে মাত্র ৭ রানে বিদেয় নেন। এছাড়াও, অসুস্থতার কারণে দ্বিতীয় ইনিংসে ব্যাটিং করতে পারেননি। মধ্য অঞ্চলের বিপক্ষে ৮২ রান তুলে নিজের উপর আত্মবিশ্বাসের পরিবেশ সৃষ্টি করতে সমর্থ হন।  তৃতীয় টেস্টে ফিল্ডিংকালে পুনরায় আঘাত পান। ফলে, নিচেরদিকে ব্যাটিংয়ে নেমে ৫৯ রান তুলেন। দ্বিতীয় ইনিংসে ব্যাটিং উদ্বোধনে নামলেও মাত্র ৪ রান তুলেন।
সমসাময়িক প্রতিবেদনে উল্লেখ করা হয় যে, ‘দলটিতে জটিল প্রকৃতি নিয়ে গড়া। তন্মধ্যে, ডার্লিংয়ের অবস্থান বেশ দূর্বোধ্য ছিল। প্রতিভাধর ব্যাটসম্যান হলেও স্নায়ুবৈকল্যের শিকার তিনি। কিছু সময় তাকে ব্যাটিং নিয়ে চিন্তা করতে দেখা যায় ও মাঠে তা দেখাতে সচেষ্ট হন এবং বিশ্রাম কক্ষে শারীরিকভাবে পীড়িত হয়ে পড়েন। ডার্লিংয়ের এ সমস্যা সর্বদাই সাথে নিয়ে বহন করেছেন। উদ্বোধনী ব্যাটসম্যান হিসেবে খেলার এটিই প্রধান কারণ। কিন্তু, তার খেলার কৌশল ও আক্রমণের চিন্তাধারা নিচেরদিকের ব্যাটিংয়ের সাথেই অধিক সঙ্গতিপূর্ণ।’
ওয়েস্ট ইন্ডিজের মুখোমুখি
১৯৭৯-৮০ মৌসুমে সাউথ অস্ট্রেলিয়ার সদস্যরূপে সফররত ওয়েস্ট ইন্ডিয়ান একাদশের বিপক্ষে ৮৮ রান তুলে দূর্দান্তভাবে যাত্রা শুরু করেন। এ প্রসঙ্গে রিক ডার্লিং মন্তব্য করেন যে, ‘আমি স্পষ্টতঃ দেখতে পাচ্ছি যে, যদি আমাকে উদ্বোধনী ব্যাটসম্যান হিসেবে দলে ফিরতে হয়, তাহলে আমাকে আরও মনোযোগী হতে হবে। কেননা, মাঝারিসারির ব্যাটসম্যানের প্রাচুর্যতা রয়েছে।’ তবে, তাসমানীয় আমন্ত্রিত একাদশের সদস্যরূপে ওয়েস্ট ইন্ডিয়ান একাদশের বিপক্ষে নেয়া হলে ১ রান তুলেন; এরপর ব্যাটিংয়ের অবস্থান পরিবর্তন করলে ১৫ রানে আউট হন।  এনএসডব্লিউ’র বিপক্ষে ৪২ ও ১০ রান করেন। ইংল্যান্ডের বিপক্ষে ৪৫ ও অপরাজিত ৭৫ রান তুলে বিস্ময়ের কারণ হয়ে দাঁড়ান। এরপর ওয়েস্টার্ন অস্ট্রেলিয়ার বিপক্ষে ৫০ রান তুলেন।
টেস্ট দলে তাকে রাখা হয়নি। কিন্তু, অস্ট্রেলিয়া পক্ষে একদিনের দলে খেলার জন্যে মনোনীত করা হয়। খেলায় তিনি ২০ রান তুলেন। এরপর, কুইন্সল্যান্ডের বিপক্ষে শেফিল্ড শিল্ডের খেলায় ১৩৪ রান করেন। এ সংগ্রহটি তার পঞ্চমবারের মতো প্রথম-শ্রেণীর ক্রিকেট সেঞ্চুরি।  মৌসুমের শেষদিকে ফিল্ডিং করাকালীন আঘাতপ্রাপ্ত হন।
১৯৮০-৮১ মৌসুমের গ্রীষ্মকালে তাসমানিয়ার বিপক্ষে ৮১ রান করে মৌসুম শুরু করেন। ওয়েস্টার্ন অস্ট্রেলিয়ার বিপক্ষে একটি খেলায় উরুতে আঘাত পান। ঐ গ্রীষ্মে ভারতের বিপক্ষে ৬১ রান, ভিক্টোরিয়ার বিপক্ষে ৬৫ রান ও ৫০ রানের পাশাপাশি ম্যাকডোনাল্ডস কাপের সেমি-ফাইনালে ৫১ রান সংগ্রহ করা তার উল্লেখযোগ্য ঘটনা ছিল।
জাতীয় দলে প্রত্যাবর্তন
পরের ইনিংসগুলোর মধ্যে ওয়েস্ট ইন্ডিজের বিপক্ষে ৫ ও পাকিস্তানের বিপক্ষে ৩৫ করলেও আবারও ডার্লিং রান আউট হন। পাকিস্তানের বিপক্ষে ৭৪ রান করেন। রান আউট হলেও অস্ট্রেলিয়ার সর্বোচ্চ রান সংগ্রহকারী হন। খেলায় পাকিস্তান জয়লাভ করে।  সর্বনিম্ন রানগুলোর ক্ষেত্রে ওয়েস্ট ইন্ডিজের বিপক্ষে ৭, পাকিস্তানের বিপক্ষে রান-আউটের পূর্বে ৫ ও ওয়েস্ট ইন্ডিজের বিপক্ষে ২০ রান তুলেন। সাউথ অস্ট্রেলিয়ার সদস্যরূপে পাকিস্তানি একাদশের বিপক্ষে ১৩২ ও অপরাজিত ৫৮ রান করেন।  তাসত্ত্বেও, একদিনের দল থেকে তাকে বাইরে রাখা হয়।
ভিক্টোরিয়ার বিপক্ষে ১৩৪ রান করেন। এরফলে, একদিনের দলে তাকে ফিরিয়ে আনা হয়। ক্যানবেরা টাইমসে উল্লেখ করা হয় যে, ব্যাট হাতে নিয়ে ডার্লিং বেশ ভালো করেছেন। দল নির্বাচকমণ্ডলী দলের প্রয়োজনে তার ভালোভাবে ফিরে আসার প্রত্যাশা করছেন। এ মৌসুমে তিনি ইতোমধ্যে ৬৫৯ রান তুলেছেন। এছাড়াও, অতিরিক্ত হিসেবে কভার অঞ্চলে দূর্দান্ত ফিল্ডিং করে থাকেন।
ওয়েস্ট ইন্ডিজের বিপক্ষে কার্যকর ৩৪ রান তুলে অস্ট্রেলিয়ার বিজয়ে ভূমিকা রাখেন। পরের খেলায় ১৪ রান তুলেন।  এরফলে, ডেভিড হুকসকে প্রাধান্য দিয়ে তাকে পুনরায় দলের বাইরে রাখা হয়। অ্যাডিলেড টেস্টে ওয়েস্ট ইন্ডিজের বিপক্ষে গ্রেগ চ্যাপেল ও কিম হিউজ যদি ফিল্ডিংয়ে অনুপযোগী বলে গণ্য হন এ কারণে তিনি ও হুকস অতিরিক্ত খেলোয়াড় হিসেবে দলে থাকেন।
ঐ বছরের অন্যান্য গুরুত্বপূর্ণ ইনিংসের মধ্যে তাসমানিয়ার বিপক্ষে ৮৮ ও ৫২ এবং ওয়েস্ট অস্ট্রেলিয়ার বিপক্ষে ১২১ রান সংগ্রহ অন্যতম ছিল। এছাড়াও, ম্যাকডোনাল্ডস কাপের সেমি-ফাইনালে তিনি অর্ধ-শতরানের ইনিংস খেলেন। এ মৌসুম শেষে সাউথ অস্ট্রেলিয়া শেফিল্ড শিল্ডের শিরোপা জয় করে। রাজ্য দলের সফলতায় ডার্লিংয়ের ব্যাটিং উল্লেখযোগ্য ভূমিকা পালন করে। ১৯৮২ সালে পাকিস্তান সফরে দল থেকে তাকে উপেক্ষার বিষয়টি বেশ কয়েকজন ক্রিকেটবোদ্ধার কাছে বিস্ময়ের কারণ হয়ে দাঁড়ায়।
গুরুতর আঘাতপ্রাপ্তি
১৯৮২-৮৩ মৌসুমের শুরুতে খেলায় ছন্দ ফিরে পেতে কিছুটা সময় ব্যয় করেন। এনএসডব্লিউ’র বিপক্ষে ৯৮ রান তুলে ছন্দ ফিরে পান। কুইন্সল্যান্ডের বিপক্ষে পরের খেলায় অংশ নেন। ১৭ রান করার পর জন ম্যাগুইরের বলে মুখে আঘাত পান। চোখের চারপাশে রক্তে ভরে যায় ও বেশ কয়েকদিন তাকে হাসপাতালে অবস্থান করতে হয়।  দুই মাস পর দলে ফিরে আসেন। একটি খেলায় অংশ নিয়ে ১৫ ও ৪ রান করেন।
পরবর্তীতে, ব্যক্তিগত সমস্যার কথা তুলে ধরে খেলা থেকে বিরত থাকেন। রিক ডার্লিং এ প্রসঙ্গে পরবর্তীতে মন্তব্য করেন যে, "কুইন্সল্যান্ডের জন ম্যাগুইরের বল আমার চোখে আঘাত হানে। তিনি সেদিন গর্জে উঠেন। আমি হুক করতে যাই এবং বলটি হেলমেটের ফাঁক গলিয়ে চোখে লাগে। এটি আমাকে শেষ করে দিয়েছে। এরপর আমি আর খেলতে চাই না। আমি মনে করি জীবনে অন্য কিছু দেয়ার রয়েছে। আরও দুই কিংবা তিন বছর শিল্ডে খেলা চালিয়ে যেতে পারলেও আমি আর সেখানে যেতে চাচ্ছি না।"
১৯৮৩-৮৪ মৌসুমের গ্রীষ্মে সাউথ অস্ট্রেলিয়া দলে প্রত্যাবর্তন করেন। নিচেরদিকে ব্যাটিংয়ে নামেন তিনি। পাকিস্তানের বিপক্ষে ৫৮ রান তুলেন। কিন্তু, পরের খেলাতেই সাউথ অস্ট্রেলিয়ান অধিনায়ক ডেভিড হুকস তাকে ওয়েন ফিলিপসের অনুপস্থিতিতে ব্যাটিং উদ্বোধনের কথা জানালে তিনি আপত্তি করেন। ডার্লিং নিচেরদিকে ব্যাট করতে চেয়েছিলেন। হুকস তার অপারগতায় সাড়া দিয়ে তাকে আট নম্বরে ব্যাটিংয়ে নামান।  এরফলে, মৌসুমের বাদ-বাকী সময় খেলা থেকে বিরত থাকেন।
অবসর
সামগ্রীকভাবে তিনি ৯৮টি প্রথম-শ্রেণীর ক্রিকেট খেলায় অংশ নিয়েছিলেন। ৩৫.৮৩ গড়ে রান পেয়েছেন তিনি। তিনি তার সময়কালে দেশের অন্যতম সেরা কভার ফিল্ডারের মর্যাদা লাভ করেছিলেন। ২০১৪ সালে বেশ কয়েকবার আঘাত লাভের কথা পুণর্ব্যক্ত করেন। "মাথায় আঘাতের পূর্বে বুকের আঘাত নগন্য ছিল। এরফলে দীর্ঘদিন ধরে বিরূপ প্রতিক্রিয়া ফেলেছে। সময় খেলোয়াড়ী জীবনে খুব সম্ভবতঃ তিন থেকে চারবার মাথায় আঘাত পেয়েছি। ফলে, পক্ষাঘাতের সৃষ্টি হয়েছে। মাত্র বারো মাস পূর্বে এ সমস্যা ধরা পড়েছে। যোগব্যায়ামের মাধ্যমে এ সমস্যা থেকে মুক্ত হয়েছি।"
২০১৪ সালে অবসরকালীন গৃহে রিক ডার্লিং মালি হিসেবে কাজ করেছেন। রিবলসডেল লীগে হোয়ালে ক্রিকেট ক্লাবের পক্ষে একাধারে আটটি পঞ্চাশোর্ধ্ব ইনিংস খেলার রেকর্ড গড়েছেন।
অ্যানাটেজ
অ্যানাটেজ টাইটানিয়াম ডাইঅক্সাইডের (TiO2) একটি স্বল্প-সুস্থিত (মেটাস্ট্যাবল) খনিজ রূপভেদ। প্রাকৃতিক পরিবেশে একে কালো বর্ণের খনিজ পদার্থ হিসেবে পাওয়া যায়, তবে বিশুদ্ধ অ্যানাটেজ বর্ণহীন বা সাদা। TiO2 এর অপর দুটি প্রাকৃতিক রূপভেদ হলো ব্রুকাইট ও রুটাইল।
প্রকৃতিতে অ্যানাটেজ ক্ষুদ্র, বিচ্ছিন্ন ও ধারালো প্রান্তবিশিষ্ট স্ফটিক আকারে পাওয়া যায়। এটি তাপগতীয়ভাবে সুস্থিত রুটাইলের (টাইটানিয়াম ডাইঅক্সাইডের রূপভেদ) ন্যায় চতুষ্কোণাকার স্ফটিক গঠন করে। অ্যানাটেজ সকল তাপমাত্রা ও চাপে স্বল্প-সুস্থিত, অন্যদিকে রুটাইল সুস্থিত। তা সত্ত্বেও অনেক সময় অ্যানাটেজ টাইটানিয়াম ডাইঅক্সাইডের প্রথম রূপভেদ হিসেবে গঠিত হয়। এর কারণ অ্যানাটেজের পৃষ্ঠশক্তি অপেক্ষাকৃত কম, উচ্চ তাপমাত্রায় এটি রুটাইলে পরিবর্তিত হতে পারে। অ্যানাটেজ ও রুটাইল উভয়ের প্রতিসমতার মাত্রা একই হলেও, আন্তঃতলীয় কোণের ক্ষেত্রে প্রিজমের ৪৫° ও ৯০° ব্যতীত এদের মধ্যে কোনো সাদৃশ্য নেই। অ্যানাটেজের সাধারণ পিরামিড আদর্শ চিড়যুক্ত তলসমূহের সাথে সমান্তরালে পোলার প্রান্তের উপরে ৮২°৯' কোণ উৎপন্ন করে, যেখানে রুটাইলে ৫৬°৫২.৫' কোণ উৎপন্ন হয়। এই অধিকতর ঢালু পিরামিডের কারণে ১৮০১ সালে রেনে জাস্ট এঅয় খনিজটির নামকরণ করেন- অ্যানাটেজ। গ্রিক শব্দ অ্যানাটেসিস (অর্থ: "সম্প্রসারণ") থেকে অ্যানাটেজ শব্দের উৎপত্তি, অ্যানাটেজের স্ফটিকের উল্লম্ব অক্ষ রুটাইলের চেয়ে দীর্ঘ বা সম্প্রসারিত।
অ্যানাটেজ ও রুটাইলের ভৌত গঠনে আরও কিছু গুরুত্বপূর্ণ পার্থক্য রয়েছে, যেমন: অ্যানাটেজ রুটাইলের চেয়ে কম শক্ত (কাঠিন্য: ৫.৫-৬ বনাম ৬-৬.৫ মো'জ) ও কম ঘনত্বসম্পন্ন (আপেক্ষিক গুরুত্ব: প্রায় ৩.৯ বনাম ৪.২); অ্যানাটেজ আলোক ঋণাত্মক, কিন্তু রুটাইল আলোক ধনাত্মক। এছাড়া অ্যানাটেজের ঔজ্জ্বল্য রুটাইলের চেয়ে বেশি অ্যাডাম্যান্টাইন বা ধাতব-অ্যাডাম্যান্টাইন প্রকৃতির।
স্ফটিকের বৈশিষ্ট্য
অ্যানাটেজের দুই ধরনের স্ফটিকের গঠন কৌশলে পার্থক্য দেখা যায়। বেশিরভাগ ক্ষেত্রে যে স্ফটিকটি গঠিত হয় সেটি সূক্ষ্মকোণী দ্বি-পিরামিড আকৃতির, আসমানি-নীল থেকে কালচে বর্ণের ও ইস্পাতের ন্যায় উজ্জ্বল পদার্থ। এধরনের স্ফটিক ডউফিনেই- এর লি বার্গ-ডি'অয়সান্সে প্রচুর পাওয়া যায়। সেখানে এগুলো গ্রানাইট ও মাইকা-শিস্টের সূক্ষ্ম ফাটলে পাথর, ফেল্ডস্পার ও অ্যাক্সিনাইটের সাথে সম্মিলিতভাবে অবস্থান করে। এছাড়া আণুবীক্ষণিক আকারের স্ফটিকসমূহ সাধারণত পাললিক শিলায়, যেমন- বেলেপাথর, কাদামাটি ও স্লেটে ছড়িয়ে ছিটিয়ে থাকে। এগুলোকে আলাদা করার জন্য গুঁড়ো পাথর থেকে হালকা পদার্থসমূহ অপসারণ করা হয়। অ্যানাটেজের (১০১) তলটি তাপগতীয়ভাবে সবচেয়ে সুস্থিত তল, একারণে প্রাকৃতিক ও সংশ্লেষিত উভয় ধরনের অ্যানাটেজেই বেশিরভাগ সময় এই দিকটি পরিবেশে উন্মুক্ত থাকে।
দ্বিতীয় ধরনের স্ফটিকের বহু পিরামিড আকৃতির গঠন বিদ্যমান, এগুলো সচরাচর সমতল, আবার মাঝেমধ্যে প্রিজমের ন্যায় আচরণ করে। এরূপ স্ফটিক মধুর ন্যায় হলুদ থেকে বাদামি বর্ণ প্রদর্শন করে। এগুলো দেখতে অনেকটা জেনোটাইমের মতো, এমনকি দীর্ঘদিন ধরে এদেরকে উক্ত গোত্রেরই মনে করা হতো এবং ওয়াইজেরিন নামে পরিচিত ছিল। আল্পস পর্বতমালার নাইসের (একধরনের রূপান্তরিত শিলা) গাত্রে এবং সুইজারল্যান্ডের ক্যান্তন অফ ভ্যালের ব্রিগের নিকটবর্তী বিনেনথাল এলাকায় অ্যানাটেজের এই স্ফটিকগুলো পাওয়া যায়। অ্যানাটেজের মতো প্রাকৃতিকভাবে উৎপন্ন রুটাইলের প্রকারভেদও (সিউডোমর্ফ) দেখা যায়।
অ্যানাটেজ টাইটানিয়াম ডাইঅক্সাইডের সাম্যদশা না হলেও, এটি কক্ষ তাপমাত্রায় প্রায় সুস্থিত। সাধারণত ৫৫০° থেকে প্রায় ১০০০° সেলসিয়াস তাপমাত্রায় অ্যানাটেজ রুটাইলে রূপান্তরিত হয়। তবে এই রূপান্তর তাপমাত্রা অ্যানাটেজে বিদ্যমান ভেজাল বা অপদ্রব্য এবং নমুনার অভ্যন্তরীণ গঠনের উপর বিশেষভাবে নির্ভরশীল।
সংশ্লেষিত অ্যানাটেজ
অর্ধ-পরিবাহী হিসেবে অ্যানাটেজের উল্লেখযোগ্য ব্যবহার থাকায় এটি প্রায়ই রসায়নাগারে সংশ্লেষণ করা হয়। রসায়নাগারে স্ফটিক অ্যানাটেজ প্রস্তুতির জন্য সল-জেল পদ্ধতির মতো বিভিন্ন রাসায়নিক পদ্ধতি অবলম্বন করা হয়, যেমন: টাইটানিয়াম টেট্রাক্লোরাইড (TiCl4) বা টাইটানিয়াম ইথক্সাইডের নিয়ন্ত্রিত আর্দ্রবিশ্লেষণ। অনেক ক্ষেত্রে সংশ্লেষণের সময় অপদ্রব্য মিশিয়ে অ্যানাটেজের আকৃতি, গঠন, ইলেকট্রনীয় কাঠামো ও পৃষ্ঠরসায়ন নিয়ন্ত্রণ করা হয়।
বিকল্প ও অপ্রচলিত নাম
অ্যানাটেজের প্রচলিত অপর নাম অক্টাহেড্রাইট যা "অ্যানাটেজ" নামকরণের পূর্বেই দেওয়া হয়েছিল, এরূপ নামকরণের কারণ- অ্যানাটেজের স্ফটিকের অষ্টতলকীয় (অক্টাহেড্রাল) বৈশিষ্ট্য। অন্যান্য নামের মধ্যে রয়েছে ফ্রান্সের স্থানীয় এলাকায় পরিচিত অয়সেনাইট ও ডউফিনাইট, এগুলো বর্তমানে অপ্রচলিত।
বাহাদুরপুর উচ্চ বিদ্যালয়
বাহাদুরপুর উচ্চ বিদ্যালয় ভারতের পশ্চিমবঙ্গের মুর্শিদাবাদ জেলার ফারাক্কা ব্লকের একটি উচ্চ বিদ্যালয়।
মরিস ব্লঁশো
মরিস ব্লঁশো (Maurice Blanchot; ২২ সেপ্টেম্বর ১৯০৭ – ২০ ফেব্রুয়ারি ২০০৩) ছিলেন একজন ফরাসি লেখক, দার্শনিক ও সাহিত্য সমালোচক। জিল দ্যলুজ, মিশেল ফুকো, জাক দেরিদা ও জঁ-ল্যুক নঁসির মতো উত্তর-গঠনবাদী দার্শনিকদের ওপর তার কাজের ব্যাপক প্রভাব রয়েছে।
সিঁথি
সিঁথি হল ভারতের পশ্চিমবঙ্গ রাজ্যের রাজধানী কলকাতা শহরের উত্তরাঞ্চলের একটি অঞ্চল। এই অঞ্চলের পূর্ব দিকে দমদম অঞ্চলের বেদিয়া পাড়া, দত্তনগর ও পূর্ব সিঁথি, পশ্চিম দিকে কাশিপুর, ব্যারাকপুর ট্রাঙ্ক রোড, উত্তর দিকে বরাহনগর, দক্ষিণ দিকে সাতপুকুর ও দমদম রোড অবস্থিত।
খালিদ মাহমুদ (আম্পায়ার)
খালিদ মাহমুদ (জন্ম: ৬ ফেব্রুয়ারি ১৯৬৯) একজন পাকিস্তানি আম্পায়ার। তিনি ২০১৫-১৬ কায়েদ-ই-আজম ট্রফি, ২০১৫-১৬ হায়ের টি২০ কাপসহ পাকিস্তানের বিভিন্ন ঘরোয়া টুর্নামেন্টে ম্যাচ পরিচালনা করেছেন। তিনি মহিলাদের একদিনের আন্তর্জাতিক ক্রিকেট ম্যাচেও আম্পায়ারের দায়িত্ব পালনা করেছেন। পাকিস্তানের বাইরে তিনি ২০১৬ বাংলাদেশ প্রিমিয়ার লীগ‎‎-এর বিভিন্ন ম্যাচে আম্পায়ারের দায়িত্ব পালন করেছেন।
রানা আইয়ুব
রানা আইয়ুব একজন ভারতীয় সাংবাদিক এবং লেখক। তিনি গুজরাত ফাইলস: এনাটমি অফ আ কভার আপ অনুসন্ধানী বইয়ের লেখক।
পেশা
রানা দিল্লি-ভিত্তিক রাজনৈতিক ও অনুসন্ধানী সংবাদপত্র তেহলকা (অর্থ "উত্তেজনা/উত্সাহ") এর জন্য কাজ করেছিলেন। রানা এর আগে সাধারণভাবে বিজেপি এবং নরেন্দ্র মোদীর সমালোচনা করেছিলেন। তার নিজের অ্যাকাউন্টে, রানা আইয়ুব যে রিপোর্ট করেছিলেন তা ২০১০ সালে বেশ কয়েক মাস ধরে নরেন্দ্র মোদীর ঘনিষ্ঠ সহযোগী অমিত শাহকে কারাগারে প্রেরণে সহায়ক ভূমিকা পালন করেছিল।
তেহেলকায় রানা অনুসন্ধানী সাংবাদিক হিসাবে কাজ করেছিলেন এবং তাঁর বড় কাজ ছিল তাঁর গুজরাত ফাইলস বই ভিত্তিক যে স্টিং অপারেশন করা হয়েছিল। স্টিং অপারেশন শেষে, তেহেলকার সম্পাদনা পরিষদ রানা রচিত বা তার সংগৃহীত তথ্যের ভিত্তিতে রচিত কোনও সংবাদ প্রকাশ করতে অস্বীকার করেছিল। রানা আরও কয়েক মাস তেহলকার সাথে কাজ করতে থাকে। ২০১৩ সালের নভেম্বরে, তাঁর ঊর্ধ্বতন তরুণ তেজপাল, তেহলকার প্রধান সম্পাদক ও অংশীদার, তার বিরুদ্ধে এক অধস্তন সাংবাদিক যৌন হয়রানির অভিযোগ এনেছিলেন। সংগঠনটির সম্পাদক-প্রধান- তরুণ তেজপালের বিরুদ্ধে যৌন নিপীড়নের অভিযোগের বিরুদ্ধে পরিচালনার পদ্ধতির প্রতিবাদে রানা আইয়ুব তেহলকা থেকে পদত্যাগ করেছেন। তিনি এখন স্বাধীনভাবে কাজ করেন।   ২০১৯ এর সেপ্টেম্বরে, ওয়াশিংটন পোস্ট তাকে বৈশ্বিক মতামত বিভাগে তার অবদান লেখক হিসাবে ঘোষণা করেছে।
গুজরাতের স্টিং অপারেশন
তেহলকার সাথে কাজ করা অনুসন্ধানী সাংবাদিক হিসাবে , রানা আইয়ুব গুজরাতের রাজনীতিবিদ এবং সরকারী কর্মকর্তাদের ফাঁদে ফেলতে এবং ২০০২ সালের গুজরাতের দাঙ্গা সম্পর্কিত কোনও সম্ভাব্য প্রচ্ছদ প্রকাশের লক্ষ্যে দীর্ঘমেয়াদী স্টিং অপারেশন করার একটি প্রকল্প গ্রহণ করেছিলেন। আমেরিকা ফিল্ম ইনস্টিটিউট থেকে চলচ্চিত্র নির্মাতা মৈথিলী ত্যাগীর চরিত্রে রানা ছদ্মবেশ ধারণকরে এবং তার লক্ষ্যমাত্রাগুলির সাথে বন্ধুত্ব করার বিষয়ে সেট করেছিলেন। তিনি ছদ্মবেশে প্রায় দশ মাস অতিবাহিত করেছিলেন এবং এই সময়কালে তেহেলকা থেকে নিয়মিত মাসিক বেতন পান। যাইহোক, মহড়া শেষে, তেহেলকার ব্যবস্থাপনা অনুভব করেছিল যে কয়েক মাস ধরে তিনি যে রেকর্ডিং করেছিলেন সেগুলি চাঞ্চল্যকর এবং উপরমহল থেকে চাপ সৃষ্টি হতে পারে তাই তেহেলকা প্রকাশ করতে অস্বীকৃতি জানায়
বই
গুজরাত ফাইলস: এনাটমি অফ আ কভার আপে আইয়ুব গুজরাতের অনেক আমলা এবং পুলিশ অফিসারের সাক্ষ্য গোপন রেকর্ডিং ডিভাইস ব্যবহার করে রেকর্ডিংয়ের ভারব্যাটিম ট্রান্সক্রিপ্টগুলি নথিভুক্ত করেছেন। ২০০২-এর গুজরাত দাঙ্গা এবং পুলিশ এনকাউন্টার হত্যাকাণ্ডের বিষয়ে আমলা ও পুলিশ কর্মকর্তাদের দৃষ্টিভঙ্গি প্রকাশের জন্য একটি গোপন তদন্তের সময় এই রেকর্ডিংগুলি করা হয়েছিল। আইয়ুব আমেরিকান ফিল্ম ইনস্টিটিউটের ছাত্র 'মৈথিলী ত্যাগী' হিসাবে পরিচয় দিয়েছিলেন, তিনি রেকর্ডিং তৈরি করতে সক্ষম করার জন্য, রাষ্ট্রীয় স্বয়ংসেবক সংঘের বিশ্বাসের সাথে আদর্শিক স্নেহযুক্ত ছিলেন।
তেহলকার সঙ্গে বিরোধ
তরুণ তেজপাল ও শোমা চৌধুরী আইয়ুবের এই দাবির বিরোধিতা করেছেন যে তাদের দ্বারা বাতিল করা হয়েছে গুজরাতে জাল এনকাউন্টার নিয়ে তাঁর আট মাস দীর্ঘ অনুসন্ধানী তদন্তের ফলস্বরূপ গল্প। তেজপালের মতে, তার গল্পটি অসম্পূর্ণ ছিল। চৌধুরীর মতে, তার গল্পটি সম্পাদনার নীতির সাথে যায় না। আইয়ুব এই বলেন যে,
সমালোচকদের প্রশংসা
রামচন্দ্র গুহ আইয়ুবের গুজরাত ফাইলকে "সাহসী বই" বলে অভিহিত করেছেন। জ্যোতি মালহোত্রা উল্লেখ করেছেন যে, গুজরাত ফাইল লেখার ক্ষেত্রে অনেক সাংবাদিক ব্যক্তিগতভাবে আইয়ুবের সাহসের প্রশংসা করেছেন। প্রিয়া রামানি মন্তব্য করেছেন: "টুইটারে বেতনভুক্ত পায়ের সৈন্যদের আপত্তিজনক কারণে তার সর্পিল ভাজগুলি সহজেই ছাড়িয়ে যায়।" গুজরাত ফাইল রচনা করতে আইয়ুব যে পদ্ধতি ব্যবহার করেছিলেন তা প্রতিফলন করে নীলাঞ্জন মুখোপাধ্যায় বলেছেন: "গোপনে গিয়ে অনেকের সংগে সাক্ষাৎকার নিতে গিয়ে সংঘাতের অতিরিক্ত সংবিধানমূলক অপারেশনগুলির প্রয়োজন ছিল এবং তাদের প্রশংসা করা উচিত।"
আইয়ুবের কথিত গুজরাত জাল এনকাউন্টারগুলির তদন্তকে আউটলুক ম্যাগাজিন বিশ্বজুড়ে সর্বকালের বিশটি সেরা ম্যাগাজিনের গল্প হিসাবে তালিকাভুক্ত করেছে। ২০১৮ সালে রানা আইয়ুবকে হেগের পিস প্যালেসে সর্বাধিক স্থিতিশীল গ্লোবাল সাংবাদিক হিসাবে পুরস্কার দেওয়া হয়েছিল। খবরটি আনার জন্য অসাধারণ সাহস ও অধ্যবসায় প্রদর্শনের জন্য রনাকে এই পুরস্কার দেওয়া হয়েছিল। প্রতি বছর এই সাংবাদিককে সম্মাননা দেওয়া হয় যারা হুমকি, অপহরণ এবং সহিংসতা সত্ত্বেও সাংবাদিকতার কাজ চালিয়ে যান।
নবগ্রাম ইউনিয়ন, ঝালকাঠি সদর
নবগ্রাম বাংলাদেশের ঝালকাঠি জেলার অন্তর্গত ঝালকাঠি সদর উপজেলার একটি ইউনিয়ন।
আয়তন
নবগ্রাম ইউনিয়নের আয়তন ৩,২৩৩ একর।
প্রশাসনিক কাঠামো
নবগ্রাম ইউনিয়ন ঝালকাঠি সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম ঝালকাঠি সদর থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী নবগ্রাম ইউনিয়নের মোট জনসংখ্যা ১৭,৬০৬ জন। এর মধ্যে পুরুষ ৮,৬০৩ জন এবং মহিলা ৯,০০৩ জন। মোট পরিবার ৪,০৯৮টি।
শিক্ষা
২০১১ সালের আদমশুমারি অনুযায়ী নবগ্রাম ইউনিয়নের সাক্ষরতার হার ৬২.৬%।
বড়মারীচা দেলোয়ার হোসেন উচ্চ বিদ্যালয়
থাম্ব| শিক্ষার্থীদের বিদায় অনুষ্ঠান, ২০০৯-১০ বড়মারীচা দেলোয়ার হোসেন উচ্চ বিদ্যালয় ভারতের পশ্চিমবঙ্গের কুচবিহার জেলার একটি উচ্চ বিদ্যালয়। এটি মাথাভাঙ্গা মহকুমার শীতলকুচি ব্লকে অবস্থিত। দেলোয়ার হোসেনের স্মরণে বিদ্যালয়ের নামকরণ করা হয়েছে, যিনি এই বিদ্যালয়ের সহকারী শিক্ষক ছিলেন। বিদ্যালয়ের শিক্ষার মাধ্যম বাংলা এবং এটি একটি মাধ্যমিক বিদ্যালয়।
ফরেনসিক বিজ্ঞান
ফরেনসিক বিজ্ঞান, যা অপরাধ বিজ্ঞান নামেও পরিচিত, এটি অপরাধমূলক ও দেওয়ানী আইনে বিজ্ঞানের প্রয়োগ, মূলত - অপরাধী তদন্তের সময়, অপরাধমূলক তদন্তের সময়, যেমন গ্রহণযোগ্য প্রমাণ এবং ফৌজদারী কার্যবিধির আইনি মান দ্বারা পরিচালিত হয়।
ফরেনসিক বিজ্ঞানীরা তদন্ত চলাকালীন বৈজ্ঞানিক প্রমাণ সংগ্রহ, সংরক্ষণ এবং বিশ্লেষণ করেন। কিছু ফরেনসিক বিজ্ঞানী নিজেই প্রমাণ সংগ্রহের জন্য অপরাধের ঘটনাস্থলে যায়, অন্যরা পরীক্ষাগারে তাদের দায়িত্ব পালন করে এবং তাদের কাছে আনা বস্তু বিশ্লেষণ করে থাকে।
তাদের পরীক্ষাগারের দায়িত্ব পালন ছাড়াও, ফরেনসিক বিজ্ঞানীরা ফৌজদারি ও দেওয়ানী উভয় ক্ষেত্রেই বিশেষজ্ঞ সাক্ষী হিসাবে সাক্ষ্য দেয় এবং রাষ্ট্রপক্ষ বা প্রতিরক্ষা উভয় পক্ষেই কাজ করতে পারে। যে কোনও ক্ষেত্র প্রযুক্তিগতভাবে ফরেনসিক হতে পারে, তবে বেশিরভাগ ফরেনসিক ভাবে সম্পর্কিত কেস অন্তর্ভুক্ত করার জন্য নির্দিষ্ট কিছু বিভাগ সময়ের সাথে বিকাশ লাভ করেছে। ফরেনসিক বিজ্ঞান দুটি পৃথক লাতিন শব্দের সংমিশ্রণ: ফরেনসিস এবং বিজ্ঞান। প্রাক্তন, ফরেনসিক, জনসমক্ষে সম্পাদিত আলোচনা বা পরীক্ষার সাথে সম্পর্কিত। যেহেতু প্রাচীন বিশ্বে বিচারগুলি সাধারণত জনসাধারণের মধ্যে অনুষ্ঠিত হত, এটি একটি শক্তিশালী বিচারিক অভিব্যক্তি বহন করে। দ্বিতীয়টি হ'ল বিজ্ঞান, যা 'জ্ঞান' শব্দটির লাতিন শব্দ থেকে উদ্ভূত এবং আজ বিজ্ঞান পদ্ধতির সাথে, যা জ্ঞান অর্জনের একটি নিয়মতান্ত্রিক পদ্ধতিতে জড়িত। একসাথে নিলে, ফরেনসিক বিজ্ঞানকে অপরাধ সমাধানে বৈজ্ঞানিক পদ্ধতি এবং প্রক্রিয়াগুলির ব্যবহার হিসাবে দেখা যায়।
ডেলিবারেশন (গণতন্ত্র)
থাম্ব| [[হেগ|হেগের সিটি কাউন্সিল ১৬৩৬ সালে আলোচনা।]] ডেলিবারেশন হল গণতন্ত্রের প্রাণস্বরূপ। এটি এমন একটি প্রক্রিয়া, যার দ্বারা মূলত কোনো বিষয়ে ভোট দেওয়ার পূর্বে, ভেবে চিন্তে বিভিন্ন বিকল্প উপায় আলোচনা-সমালোচনা বা যুক্তি-তর্কের মাধ্যমে বিষয়টি নিরিখ করা হয়। বাংলায় একে বলা হয় মন্ত্রণা বা পরামর্শ। এই প্রক্রিয়াতে শক্তি-সংগ্রাম, সৃজনশীলতা বা সংলাপের বিপরীতে যুক্তি-তর্কের ব্যবহার ও বিচার-বিবেচনার ওপর জোর দেওয়া হয়। সাধারণত ডেলিবারেশনের পরই সংশ্লিষ্ট ব্যক্তিবর্গের ভোটাভুটি বা ঐকমত্যের মধ্য দিয়ে কোন দলীয় সিদ্ধান্ত গৃহীত হয়ে থাকে।
বিচার বিধায়কসভা
থাম্ব| একটি বিধায়কসভা। জুরি ব্যবস্থা আছে এমন দেশে, ফৌজদারি মামলায় কোনো রায় প্রদান এবং উপযুক্ত সাজা নির্ধারণ উভয় ক্ষেত্রে জুরির ডেলিবারেশন জড়িত হতে পারে। আর দেওয়ানী মামলায়, জুরির সিদ্ধান্ত হল, হয় বাদীর সাথে একমত হওয়া কিংবা বিবাদীর সাথে একমত হওয়া এবং বিচারের ফলাফলের উপর ভিত্তি করে পক্ষগুলির ক্রিয়াগুলি আবদ্ধ করে একটি রেজুলেশন পেশ করা।
সাধারণত, রায় প্রদানের পূর্বে একজন জুরিকে সর্বসম্মত সিদ্ধান্তে আসতে হয়; যদিও কিছু ব্যতিক্রম আছে। যখন কোনো সর্বসম্মত সিদ্ধান্তে পৌঁছানো যায় না এবং বিধায়কসভা মনে করে যে তা সম্ভবও নয়, তখন তারা নিজেদেরকে 'হ্যাং জুরি' ঘোষণা করে; যার অর্থ হলো, এটি একটি অবিহিত বিচার, এবং বাদী বা প্রসিকিউটরের বিবেচনার ভিত্তিতে বিচারটি পুনরায় করতে হবে।
টুয়েলভ অ্যাংরি মেন, ফিল্মে বিচারব্যবস্থার এই দশার একটি বিখ্যাত নাটকীয় চিত্রায়ন করা হয়েছে।
রাজনৈতিক দর্শনে
থাম্ব| [[শিমার কলেজ|শিমের কলেজ সমাবেশ আলোচনা.]] রাজনৈতিক দর্শনে, নির্দিষ্ট সরকারী শাসনের মধ্যে কীভাবে ডেলিবারেশন প্রক্রিয়াটি একটি সম্ভাবনা হয়ে ওঠে সে সম্পর্কে বিস্তৃত মতামত রয়েছে। অতি সম্প্রতি, একটি গুরুতর উপাদান বা গণতান্ত্রিক ব্যবস্থার মৃত্যুঘন্টা হিসাবে রাজনৈতিক দর্শনে ডেলিবারেশন পদ্ধতিকে বিকল্প ধরা হয়। অত্যধিক আধিপত্যবাদী, ফ্যাসিবাদী, অন্যথায় কর্তৃত্ববাদী শাসনের বিরুদ্ধে সমসাময়িক গণতান্ত্রিক তত্ত্বের বেশিরভাগই গণতন্ত্রকে একটি আশাজাগানিয়া হিসেবে তুলে ধরে। তাই, সমসাময়িক রাজনৈতিক দর্শনের মধ্যে ডেলিবারেশনের অবস্থান অত্যন্ত প্রতিদ্বন্দ্বিতাপূর্ণ এবং  বিভিন্ন ঘরানা একে বিভিন্নভাবে সংজ্ঞায়িত করে। সবচেয়ে সাধারণ অর্থে, ডেলিবারেশন একটি নির্দিষ্ট নিয়ম, নীতি, বা নির্দিষ্ট সীমানা দ্বারা নির্ধারিত বিভিন্ন বিষয়/বিষয়গুলির মধ্যে পারস্পরিক ক্রিয়া-প্রতিক্রিয়া করার প্রক্রিয়া বর্ণনা করে। ডেলিবারেটিভ আদর্শের মধ্যে "মুখোমুখী আলোচনা, উত্তম জননীতির বাস্তবায়ন, সিদ্ধান্ত গ্রহণের যোগ্যতা এবং সমালোচনামূলক পরিবেশ" অন্তর্ভুক্ত।
ডেলিবারেশনের বিষয়ে দার্শনিক আগ্রহের উৎস হিসেবে অ্যারিস্টটলের ফোনেসিস ধারণাকে শনাক্ত করা যায়; এ ধারণা মূলত বোঝায়, "দূরদর্শীতা" বা "ব্যবহারিক বিজ্ঞতা" এবং স্বতন্ত্র ব্যক্তিবর্গের দ্বারা তার অনুশীলন, যারা কার্যকরী সিদ্ধান্তের ইতিবাচক বা নেতিবাচক পরিণতিগুলিকে উপলব্ধি করতে পারার জন্য বিচার-বিশ্লেষণ করতে পারে।
অনেক সমসাময়িক রাজনৈতিক দার্শনিকেরা যে বিষয়গুলি ডেলিবারেশনের জন্য যোগ্যতা অর্জন করবে সে সম্পর্কে একটি কঠোর নিয়ম, বিধি বা স্থির সীমারেখা গঠন করেন কিংবা যে ধরনের যুক্তি ডেলিবারেশন হিসাবে যোগ্যতা অর্জন করে তাকে অসম্ভবানীয় করে তোলে সেগুলোর একটি নিষ্ক্রিয়-সমাপ্তি গঠন করে দেন।
"এক্সিস্টেনশিয়াল ডেলিবারেশন" হল জনমণ্ডলের তাত্ত্বিকদের দ্বারা উদ্ভাবিত একটি শব্দ। এক্সিস্টেনশিয়াল ডেলিবারেশনের তাত্ত্বিকরা দাবি করেন যে, ডেলিবারেশন হল বিস্তির্ণ হয়ে যেতে পারে এমন কোনো প্রক্রিয়ার পরিবর্তে একটি তাত্ত্বিক কোনো একটি অবস্থা। যেমন, ডেলিবারেশন হলো এমন একটি বিরল জিনিস যা শুধুমাত্র সামনা সামনি যুক্তি-তর্কেই ঘটতে পারে। এটি রেডিকেল ডেলিবারেশনের অন্তর্নিহিত দৃষ্টিকে কাজে লাগায়।
"প্র্যাগম্যাটিক ডেলিবারেশন" হল এক্সিস্টেনশিয়াল ডেলিবারেশনের জ্ঞানীয় বৈকল্পিক রূপ, যা প্রায়শই এমন উপায়গুলির উপর ফোকাস করে যেখানে দলগুলিকে ইতিবাচক ফলাফল তৈরি করতে সহায়তা করা যায়, যা প্রভাবিত জনসাধারণের মতামতকে একত্রিকরণ এবং রূপান্তরণ দুটোই করে।
একটি অপরিহার্য গণতান্ত্রিক অনুশীলন হিসাবে "পাবলিক ডেলিবারেশন" এর প্রবক্তারা ডেলিবারেশনকে রাজনৈতিক সিদ্ধান্ত নেওয়ার ক্ষেত্রে সর্বসাকুল্য এবং পারস্পরিক ক্রিয়া-প্রতিক্রিয়ার পদ্ধতির উপর নিবদ্ধ করে। জনমতের বৈধতা এবং নির্ভরযোগ্যতা "জনসাধারণের রায়" বিকাশের সাথে উন্নত হয় কারণ নাগরিকরা একাধিক দৃষ্টিভঙ্গি বিবেচনা করে, সম্ভাব্য বিকল্পগুলি বিবেচনা করে এবং একসাথে নেওয়া সিদ্ধান্তের ফলাফলগুলিকে গ্রহণ করে।
র‌্যাডিক্যাল ডেলিবারেশন
র‌্যাডিক্যাল ডেলিবারেশন বলতে ১৯৬৮ সালের মে মাসে ছাত্র বিপ্লব থেকে অনুপ্রাণিত আলোচনার একটি দার্শনিক দৃষ্টিভঙ্গি। উগ্র গণতন্ত্রের সাথে সম্পর্কিত রাজনৈতিক তত্ত্ব, বিশেষ করে মিশেল ফুকো, আর্নেস্টো ল্যাকলাউ, চ্যান্টাল মাউফে, জ্যাক রেন্সিয়ের এবং অ্যালাইন বাদিউ -এর মতো তাত্ত্বিকদের চিন্তা-ভাবনার উপরও ফোকাস করে কারণ ভিন্ন অবস্থানের মধ্যে সম্পৃক্ততার প্রক্রিয়া একটি রাজনীতির জন্য সম্ভাবনার শর্ত তৈরি করে। উল্লেখযোগ্যভাবে এই চিন্তাবিদদের জন্য, আমূল গণতন্ত্রের কাজটি সর্বদা এবং ইতিমধ্যেই চূড়ান্ত নয়, একটি ধারাবাহিক পরিবর্তনের সাপেক্ষে যা কোনও একক অভিনেতার সচেতন প্রভাবের বাইরে ঘটে এবং এর পরিবর্তে বৃহত্তর সংস্থাগুলির রাজনৈতিক সমাবেশগুলির বিতর্কমূলক প্রভাব।
মিশেল ফুকোর 'বক্তৃতার প্রযুক্তি' এবং 'শক্তির প্রক্রিয়া'-এর ব্যবহার বর্ণনা করে যে কীভাবে বিবেচ্য বিষয়গুলিকে পূর্বাভাস দেওয়া হয় বা আলোচনার প্রযুক্তির একটি সিরিজের একটি পণ্য যা শক্তির পুনরুৎপাদনের মাধ্যমে এজেন্সির একটি সাদৃশ্য তৈরি করে যখন সেগুলি পৃথক বিষয়গুলির মধ্যে ঘটে। 'মেকানিজম' বা 'টেকনোলজি'-এর বিবরণ কিছু অর্থে বৈপরীত্যপূর্ণ: একদিকে, এই প্রযুক্তিগুলি তাদের ব্যাখ্যা করে এমন বিষয়গুলির থেকে অবিচ্ছেদ্য। অন্যদিকে, মেশিন বা প্রযুক্তির কথা বলতে যা সমন্বয় করে এমন একটি অবকাঠামোর পরামর্শ দেয় যার মাধ্যমে সামাজিক সম্মিলিতভাবে সংগঠিত হয়, যা তাদের সংগঠনের উপায় থেকে বিষয়গুলিকে অপসারণের পরামর্শ দেয়: সামাজিক সম্পর্কে ঈশ্বরের দৃষ্টিভঙ্গি যা শুধুমাত্র সমন্বিত হয় অংশের নড়াচড়া।
Chantal Mouffe 'গণতান্ত্রিক প্যারাডক্স' ব্যবহার করে রাজনীতির একটি স্ব-টেকসই মডেল তৈরি করতে যা ভিত্তিগত দ্বন্দ্বের উপর নির্মিত - যার অ-মীমাংসা অন্যের কথা বলার অধিকারকে স্বীকৃতি দেয় এমন বিষয়গুলির মধ্যে একটি উত্পাদনশীল ক্ষোভ তৈরি করে। Mouffe-এর জন্য, সামাজিক কনফিগারেশনের বাস্তবতা হল একমাত্র মৌলিক রাজনৈতিক স্থিতিশীলতা - এটি এবং একটি চূড়ান্ত উচ্চারণের স্থগিতকরণের নিশ্চিততা। অর্থাৎ: সমাজের পুনঃপ্রকাশ সবসময় ঘটবে। আবার, প্রক্রিয়া বিষয়বস্তুকে আচ্ছন্ন করে: উদারনীতি এবং জনপ্রিয় সার্বভৌমত্বের প্যারাডক্স হল উগ্র গণতন্ত্রের উৎপাদক মোটর। ভিত্তিগত প্যারাডক্সের অলঙ্কৃত অঙ্গভঙ্গি একটি প্রক্রিয়া হয়ে ওঠে; মানুষ এবং একটি ভাষা মেশিনের মধ্যে একটি ইন্টারফেস যা অব্যাহত পুনর্বিন্যাস করার সম্ভাবনার শর্ত তৈরি করে: রাজনীতির জন্য একটি ইতিবাচক প্রতিক্রিয়া লুপ।
যদিও চ্যান্টাল মাউফে এবং জ্যাক রেন্সিয়ের রাজনৈতিক অবস্থা কী তা নিয়ে তাদের অবস্থানে ভিন্নতা রয়েছে (মউফের জন্য, এটি বিদ্যমান সামাজিক ব্যবস্থার একটি অভ্যন্তরীণ পুনর্গঠন যাকে বলা হয় 'আর্টিকুলেশন), র্যান্সিয়েরের জন্য, এটি একটি বাহ্যিকতার অনুপ্রবেশ যা এখনো হিসাব করা হয়নি। রাজনীতির 'পাটিগণিত/জ্যামিতিক' পার্থক্যগুলিতে, যান্ত্রিক বা গাণিতিকের জন্য একটি (n) (নিকটবর্তী) স্পষ্ট আবেদন রয়েছে: রাজনৈতিক হোমিওস্ট্যাসিস এবং পুনর্বিন্যাস (যাকে এন. ক্যাথরিন হেইলস 'প্যাটার্ন' বলতে পারেন) এর মধ্যে একটি দ্বান্দ্বিকতাকে স্থায়ী করে টিকিয়ে রাখে ' এবং 'এলোমেলোতা') পুলিশ আদেশের অভ্যন্তরীণ একটি 'গণনার' মাধ্যমে। রাজনীতির প্রক্রিয়াটি কেবলমাত্র নতুন অন্তর্ভুক্তির মাধ্যমে ভবিষ্যতের পুনর্গঠনকে সম্ভব করে তোলে, যার ফলে সামাজিক পুনর্বিন্যাস, হোমিওস্ট্যাসিসে ফিরে আসা এবং একটি সম্পূর্ণ 'সম্পূর্ণ' অসম্ভবকে স্থায়ী করে। এটা আবার এক ধরনের অলংকারমূলক প্যারাডক্স যা রাজনীতির মোটর: কে আছে বা কাকে কথা বলার অনুমতি নেই তার মধ্যে একটি মৌলিক স্বেচ্ছাচারিতা।
ড্যানিয়েল বোল্টজ
ড্যানিয়েল বোল্টজ (জন্ম ১৭ জুলাই ১৯৬২) হলেন একজন অস্ট্রেলীয় / সুইস প্রাক্তন দূরপাল্লার দৌড়বিদ যিনি ১৯৯২ সালের গ্রীষ্মকালীন অলিম্পিকে প্রতিদ্বন্দ্বিতা করেছিলেন। তিনি সুইজারল্যান্ডে জন্মগ্রহণ করেছিলেন, তবে অস্ট্রেলিয়ায় থাকতেন। ১৯৮৮ সালে, বোল্টজ ২:১৪:১০ সময়ে টুইন সিটি ম্যারাথন জিতেছিলেন। তিনি ১৯৮৬ আইএএএফ ওয়ার্ল্ড ক্রস কান্ট্রি চ্যাম্পিয়নশিপে অস্ট্রেলিয়ার হয়ে দৌড়েছিলেন।
রিন-ছেন-ত্শুল-খ্রিম্স
রিন-ছেন-ত্শুল-খ্রিম্স (১২৯৭-১৩৬৮) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পণ্ডিত ছিলেন।
সংক্ষিপ্ত জীবনী
রিন-ছেন-ত্শুল-খ্রিম্স ১২৯৭ খ্রিষ্টাব্দে তিব্বতের ব্যাং-র্দ্জিং নামক স্থানে জন্মগ্রহণ করেন। তিনি আট বছর বয়সে গ্নাস-র্ন্যিং  বৌদ্ধবিহারে দীক্ষা নেন এবং প্রজ্ঞাপারমিতা ও অভিধর্ম সম্বন্ধে শিক্ষালাভ করেন। এরপর তিনি ঝ্বা-লু বৌদ্ধবিহারে বু-স্তোন-রিন-ছেন-গ্রুব নামক বিখ্যাত পণ্ডিতের নিকট বোধিসত্ত্বচর্যাবতার ও হেবজ্র তন্ত্র সম্বন্ধে এবং ম্ত্শুর-ফু  বৌদ্ধবিহারে প্রথম ঝ্বা-দ্মার-পা গ্রাগ্স-পা-সেং-গের নিকট নারো পার ছয় যোগ ও দোঁহা সম্বন্ধে অধ্যয়ন করেন। তৃতীয় র্গ্যাল-বা-কার্মা-পা রাং-'ব্যুং-র্দো-র্জে তাকে হেবজ্র তন্ত্র সম্বন্ধে এবং সা-স্ক্যা বৌদ্ধবিহারে 'জিগ্স-মেদ-গ্রাগ্স-পা  প্রজ্ঞাপারমিতা ও অভিধর্ম সম্বন্ধে শিক্ষাদান করেন। জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কুড়ি বছর ধরে তিনি কালচক্র ও বিমলপ্রভা টীকাভাষ্য, বিনয়, মধ্যমক, প্রজ্ঞাপারমিতা, অভিধর্ম এবং গুর-ব্র্তাগ-সাম-গ্সুম  ও সেম্স-'গ্রেল-স্কোর-গ্সুম  নামক দুইটি তিব্বতী পুঁথি সম্বন্ধে অধ্যয়ন করেন। ‎কুন-স্পাংস-ছোস-গ্রাগ্স-দ্পাল-ব্জাং, ‎সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান, ‎ফ্যোগ্স-লাস-র্নাম-র্গ্যাল ও ‎জো-নাং-লো-ত্সা-বা-ব্লো-গ্রোস-দ্পাল নামক দোল-পো-পা-শেস-রাব-র্গ্যাল-ম্ত্শানের অন্যতম প্রধান শিষ্যদের নিকট তিনি কালচক্র ও বিমলপ্রভা টীকাভাষ্য, পরমার্থসেবা, সেকোদ্দেশ প্রভৃতি বিষয় সম্বন্ধে অধ্যয়ন করেন। আটান্ন বছর বয়সে তিনি স্তোদ-লুং-র্নাম-র্গ্যাল  বৌদ্ধবিহারের প্রধান নির্বাচিত হন ও এই বিহারে তিনি মৈত্রেয় বুদ্ধের একটি বিশালাকার স্বর্ণখচিত চিত্র নির্মাণ করান। তিনি এই বিহারে ও গুং-থাং বৌদ্ধবিহারে কালচক্র ও বিমলপ্রভা টীকাভাষ্য সম্বন্ধে শিক্ষাদান করেন।
পদ্মনাথ ভট্টাচার্য বিদ্যাবিনোদ
পদ্মনাথ ভট্টাচার্য বিদ্যাবিনোদ (১৮৬৮-১৯৩৮) একজন ব্রিটিশ ভারতীয় ইতিহাসবিদ ছিলেন। তিনি মূলত প্রাচীন কামরূপ অঞ্চলের ইতিহাস নিয়ে কাজ করার জন্য বিখ্যাত।
জীবনী
পদ্মানাথ ভট্টাচার্য ১৮৬৮ খ্রিষ্টাব্দে তৎকালীন ব্রিটিশ ভারতের সিলেটে (বর্তমান বাংলাদেশে) জন্মগ্রহণ করেন।
উল্লেখযোগ্য কর্ম
পদ্মনাথ ভট্টাচার্য বিদ্যাবিনোদের উল্লেখযোগ্য কর্মের মধ্যে রয়েছে: এছাড়াও তিনি নিয়মিত বিভিন্ন কামরূপ লিপির আবিষ্কার ও পাঠোদ্ধারে নিয়োজিত ছিলেন।
পদ্মনাথ ভট্টাচার্য আসামের অগ্রসরমান সংস্কৃত পণ্ডিত ছিলেন। তিনি কটন কলেজের অধ্যাপক এবং কামরূপ অনুসন্ধান সমিতির প্রতিষ্ঠাতা সদস্য ছিলেন। বিদ্যাবিনোদ ভারতের ইতিহাস ও আসামের প্রাচীন ঐতিহ্য সম্পর্কে গাইটের ধারণা, ব্যাখ্যা, স্বগঠিত ভাবার্থ ও তাঁর কর্মের প্রচ্ছন্ন রাজনৈতিক বৈশিষ্ট্য পছন্দ করতেন না এবং এসবের কঠোর সমালোচনা করেন।
রোহতক লোকসভা কেন্দ্র
রোহতক কেন্দ্রটি হরিয়ানা রাজ্যের ১০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৯ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা গুলি হল হিন্দি, ইংরেজি, পাঞ্জাবি।
হরিয়ানার সবচেয়ে গুরুত্বপূর্ণ আসনগুলির মধ্যে অন্যতম হল লোকসভা রোহতক আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ করণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি হরিয়ানা রাজ্যের ৯০ টি বিধানসভা কেন্দ্রের মধ্যে ৯ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য হরিয়ানা বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৯ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৯টি বিধানসভা কেন্দ্রই তফসিলী উপজাতিদের জন্য সংরক্ষিত নয়। বিধানসভা কেন্দ্র গুলি হলঃ-
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৬০ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৬১ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৬২ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৬৩ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৬৪ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৬৫ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৬৭ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৭৩ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
বর্তমান ও প্রাক্তন বিজয়ী সাংসদদের তালিকা:
রোহতক কেন্দ্র বিজয়ী বর্তমান সাংসদ ভারতীয় জনতা পার্টি দলের সদস্য অরবিন্দ কুমার শর্মা এবং প্রাক্তন সংসদ ছিলেন ভারতীয় জাতীয় কংগ্রেস দলের সদস্য দিপেন্দ্র সিং হুদা।
নাম-হট্ট
নাম-হট্ট শব্দবন্ধটির আক্ষরিক অর্থ হল– "নামের (কৃষ্ণ নামের) হাট তথা বাজার স্থল"।
গৌড়ীয় বৈষ্ণবধর্ম প্রচারের উদ্দেশ্যে ভারতের প্রখ্যাত গৌড়ীয় বৈষ্ণবধর্মের দার্শনিক ভক্তিবিনোদ ঠাকুর প্রবর্তিত কার্যক্রম 'নাম-হট্ট'-এর মাধ্যমে সম্পন্ন হত। বিশ শতকের গোড়ার দিকে তিনি বাংলা ও উড়িষ্যার গ্রামে গ্রামে ভ্রমণের মধ্যে ধর্মপ্রচারমূলক কার্যক্রম পরিকল্পনা করেন এবং কার্যক্রম টিকে 'নাম-হট্ট' আখ্যা দেন। ভ্রাম্যমাণ প্রচারমূলক অনুষ্ঠানে বক্তৃতা, মুদ্রিত উপকরণ সঙ্গে নিয়ে বাংলা কীর্তন গানে সারা বাংলার গ্রাম ও শহর জুড়ে ধর্মতত্ত্ব এবং চৈতন্যের অনুশীলন ছড়িয়ে দেওয়াই মূল উদ্দেশ্য। বিচার ব্যবস্থায় আদালতের যেমন সার্কিট কোর্ট ব্যবস্থা আছে, তারই অনুকরণে একাধিক অবস্থানে 'কীর্তন গান' পরিবেশন, শ্রীকৃষ্ণের প্রসাদ বিতরণ 'নাম-হট্ট' -এ হয়ে থাকে।   ভক্তিবিনোদ ঠাকুর  সারা বাংলায় প্রায় পাঁচ শতাধিক 'নাম-হট্ট' প্রতিষ্ঠা করেছিলেন  এবং নদিয়ার মায়াপুরে ১৮৯৯ খ্রিস্টাব্দে নির্মিত বাসস্থান স্বানন্দ সুখদ কুঞ্জ হতে এগুলি পরিচালিত হত। জনসাধারণের মধ্যে শ্রীচৈতন্য মহাপ্রভুর শিক্ষা প্রচারে ও জনপ্রিয় করে তোলার ক্ষেত্রে যেমন সাফল্য মিলেছিল, তেমনই উচ্চ শ্রেণীর পৃষ্ঠপোষকদের, অনুগামীদের ব্যাপকভাবে আকৃষ্ট করেছিল নাম-হট্ট।
বারছত্র রামকানাই ইনস্টিটিউশন
বারছত্র রামকানাই ইনস্টিটিউশন হল পশ্চিমবঙ্গের বাঁকুড়া জেলার একটি মাধ্যমিক বিদ্যালয়। এটি পশ্চিমবঙ্গ মাধ্যমিক শিক্ষা বোর্ডের অধিভুক্ত। এতে ১৫০০-রও বেশি শিক্ষার্থী রয়েছে।
গ্রাহাম বোস
গ্রাহাম বোস (জন্ম ১২ অক্টোবর ১৯৪১) হলেন একজন অস্ট্রেলীয় প্রাক্তন ত্রৈধ লম্ফবিদ যিনি ১৯৬৪ সালের গ্রীষ্মকালীন অলিম্পিকে প্রতিদ্বন্দ্বিতা করেছিলেন।
খলিল কুত
খলিল কুত (১৮৮১ - ২০ আগস্ট ১৯৫৭) ছিলেন একজন উসমানীয় তুর্কি সামরিক কমান্ডার এবং রাজনীতিবিদ। তিনি প্রথম বিশ্বযুদ্ধের সময় উসমানীয় সেনাবাহিনীতে কাজ করেছিলেন, উল্লেখযোগ্যভাবে ককেশাসে রাশিয়া এবং মেসোপটেমিয়ায় ব্রিটিশদের বিরুদ্ধে সামরিক অভিযানে অংশ নিয়েছিলেন।
কুট তার স্মৃতিকথায় দাবি করেছেন যে তিনি ব্যক্তিগতভাবে "কম বা কম" ৩০০,০০০ আর্মেনীয়কে হত্যা করেছিলেন। 1918 সালের গ্রীষ্মে ইয়েরেভানে একটি বৈঠকের সময়, তিনি আর্মেনিয়ানদের একটি দলের কাছে ঘোষণা করেছিলেন যে তিনি "শেষ ব্যক্তি পর্যন্ত আর্মেনিয়ান জাতিকে নিশ্চিহ্ন করার চেষ্টা করেছেন।"
প্রারম্ভিক জীবন এবং সামরিক কর্মজীবন
হালিল 1905 সালে কনস্টান্টিনোপলের ওয়ার একাডেমি (স্টাফ কলেজ) থেকে স্নাতক হন এবং বিশিষ্ট ক্যাপ্টেন ( Mümtaz Yüzbaşı ) পদে একটি কমিশন পান।
পরের বছরগুলি
তিনি কনস্টান্টিনোপলে ব্রিটিশ দখলদার বাহিনী দ্বারা কারাগারে বন্দী হন, কিন্তু মস্কোতে পালিয়ে যান। আঙ্কারা সরকার এবং সোভিয়েত নেতৃত্বের মধ্যে স্বাক্ষরিত মস্কো চুক্তির (১৯২১) শর্তাবলী অনুসারে, তিনি সোভিয়েতদের কাছে তুরস্কের বাতুমি ফেরত দেওয়ার জন্য লেনিন কর্তৃক আঙ্কারায় প্রেরিত সোনার বুলিয়ন বহন করেছিলেন। যেহেতু তাকে সে সময় তুরস্কে থাকার অনুমতি দেওয়া হয়নি, তাই তিনি প্রথমে মস্কো এবং তারপর বার্লিনে ফিরে আসেন।
1923 সালে তুরস্ক প্রজাতন্ত্র ঘোষণার পর তাকে তুরস্কে ফিরে যাওয়ার অনুমতি দেওয়া হয়েছিল। তিনি 1957 সালে ইস্তাম্বুলে মারা যান। তার শেষ ইচ্ছা ছিল রাকি (একটি অ্যালকোহলযুক্ত পানীয়) তার কবরে ঢেলে দেওয়া, যা তুরস্কের রক্ষণশীলদের মধ্যে বিতর্কের কারণ হয়ে ওঠে।
মনের মানুষ (১৯৯৭-এর চলচ্চিত্র)
মনের মানুষ ১৯৯৭ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক সুজিত গুহ পরিচালিত চলচ্চিত্র এটি। এই চলচ্চিত্রে মুখ্য ভূমিকায় আছেন প্রসেনজিৎ চট্টোপাধ্যায়, ঋতুপর্ণা সেনগুপ্ত, শক্তি কাপুর প্রমুখ।
প্রদর্শন বাতিকতা
প্রদর্শন বাতিকতা হল জনগণের সম্মুখে নিজের শরীরের সেই সব অঙ্গ প্রদর্শন করা; যা সচরাচর প্রদর্শন করা হয় না। যেমন: স্তন, জননেন্দ্রিয় অথবা নিতম্ব প্রদর্শন। এটা এক ধরনের অপব্যয়ী আচরণের দিকে ঝুকে পড়ার প্রবণতা। এই আচরণ আংশিকভাবে যৌনতা সম্পর্কীত বা অন্যান্য মানুষের মনোযোগ আকর্ষণ করার বা চমকে দেওয়ার চেষ্টা মাত্র। অনেক মানুষের আবার মনোবৈজ্ঞানিক বাধ্যতা থাকে যৌনপ্রদর্শনীর। একে মনোবৈজ্ঞানিক পরিভাষায় অ্যাপোডাইলসোফিলিয়া বা লেডি গডিভা সিনড্রোম বলে। মাঝে মাঝে এটাকে অপরাধ হিসেবে দেখা হয় বা জনগণের বিড়ম্বনা হিসেবে ধরা হয়। সাধারণত এই ধরনের অপরাধের কোন অভিযোগ পাওয়া যায় না, তবে নারী ও শিশুদের প্রতি এই ধরনের আচরণকে গুরুতর অপরাধ হিসেবে দেখা হয়। এই বাতিকের কারণ হতে পারে কামবৃত্তি, যুক্তিহীন তাড়না ও মানসিক বাধ্যবাধকতা থেকে। এই প্রদর্শন হতে পারে বন্ধুর কাছে অথবা পরিচিতের কাছে অথবা কোনো আগন্তুকের কাছে যাতে করে তার চিত্ত বিনোদন করা যায় বা নিজের যৌনতা পরিতৃপ্ত করা যায় অথবা দর্শককে চমকে দেওয়া যায় নিজেকে তার অন্তরঙ্গ সঙ্গীর কাছে প্রকাশ করা, তা সাধারণত প্রদর্শন বাতিকতা হিসেবে বিবেচিত হয় না। আইনে প্রদর্শন বাতিকতাকে অমার্জিত প্রদর্শন হিসেবে উল্লেখ করা হয়।
ইতিহাস
মেয়েদের গণ-প্রদর্শনকামনা একটি প্রাচীন আচরণ, এক্ষেত্রে তারা একটি পুরুষের দলকে অনৈতিক কাজে আসতে লজ্জা দেয় বা তাদের উত্তেজিত করে তোলে অনৈতিক কাজে নিয়োজিত হতে।  প্রাচীন গ্রীক ঐতিহাসিক হেরোডোটাস এর লেখায় খ্রিস্টপূর্ব পঞ্চম শতক এর প্রদর্শনমূলক আচরণ এর কথার উল্লেখ পাওয়া যায়। দ্য হিস্টোরি গ্রন্থে হেরোডোটাস বলেন:"যখন মানুষ উৎসবের জন্য বুবাস্তিসে ভ্রমণ করে, তখন তারা এরূপ কার্য করে। প্রত্যেক 'বারিস' নৌকায় ধারণক্ষমতার বেশি মানুষ চড়ত, সেখানে মানুষের প্রচুর ভিড় ছিল, নারী ও পুরুষ উভয়েই সেখানে ছিল। এদের কারও কারও কাছে ঘণ্টা, কারও কাছে বাঁশি ছিল যা তারা সমগ্র যাত্রাপথে বাজাতো। বাদবাকি নারী ও পুরুষেরা হাত তালি দিত ও গান গাইত। যাত্রাপথে তারা নিজেদের গন্তব্য ভিন্ন অন্য কোন জনপদে পৌঁছলে তারা তাদের নৌকাগুলোকে ঘাটের কাছে নিয়ে যেত। নারীদের মধ্যে তখন কেউ কেউ আগের মত গান বাজনা করতে থাকত, আর অন্যেরা ঘাটটির আসে পাশের লোকদেরকে ঘৃণাপূর্ণ মন্তব্য করত ও গালাগাল করত। কেউ কেউ নাচানাচি করত, আবার কেউ কেউ তাদের জামা উপরে তুলে নিজেদেরকে অনাবৃত করত। নদীর আশেপাশের অঞ্চলগুলোর সবকটাতেই এই কাজ করা হত।"প্রদর্শন বাতিকের একটি ঘটনাকে চিকিৎসা সংক্রান্ত একটি প্রতিবেদনে নথিভূক্ত করা হয়। কাজটি করে ১৫৫০ সালে ভেনিস এর ঈশ্বরনিন্দা বিরোধী কমিশন।
যুক্তরাজ্যের ১৮২৪ সালের সংশোধিত যাযাবর আইনের ৪র্থ খসরায় একটি অরিরিক্ত ধারা সংযুক্ত করা হয়, যেখানে বলা হয়, 'সকলের সামনে ও অমার্জিতভাবে নিজেদের ব্যক্তিগত স্থান প্রদর্শন এর অসুস্থ সংজ্ঞায়িত পরিধির জন্য জটিলতা তৈরি করে। সংসদে এই বিষয়ে বিতর্কের সময়, তদকালীন স্বরাষ্ট্র সচিব পিল মহোদয় পর্যবেক্ষণ করেন, 'অমার্জিতভাবে কারও ব্যক্তিগত অঙ্গ প্রদর্শনের চেয়ে বেশি ঘোর অপরাধ আর কিছুই পার্কে আর হতে পারে না... ইচ্ছাকৃত প্রদর্শন ও আকস্মিক প্রদর্শনের মধ্যে অনেক পার্থক্য রয়েছে।'
স্মার্টফোন ও ট্যাবলেটের মত নতুন প্রযুক্তির আবির্ভাবের ফলে প্রদর্শনকারীগণ তাদের প্রদর্শনের নতুন প্রক্রিয়া বের করেছেন, যেমন নগ্ন সেলফি।
অনাবৃত্তকরণের প্রকারভেদ
প্রদর্শনকামনাকে কিছুভাগে ভাগ করা যায়, যেমনঃ
ডিএসএম-৫ এর নির্দেশিকা অনুযায়ী প্রদর্শন বাতিক মনোবৈকল্যের তিনটি উপপ্রকার আছে। একটি হলো অনিচ্ছুক প্রাপ্তবয়স্ককে নিজের গুপ্তস্থান দেখানো, অন্যটি হলো প্রাক বয়োঃসন্ধিকালীন শিশুকে নিজের গুপ্তস্থান দেখানো এবং সর্বশেষ মনোবৈকল্য হলো উভয়কেই দেখানো।
মনোবৈজ্ঞানিক দৃষ্টিভঙ্গী
১৮৭৭ সালে একজন ফরাসী চিকিৎসক ও মনোবিজ্ঞানী চার্লস লাসেগ প্রদর্শন বাতিককে মনোবৈকল্য হিসেবে চিহ্নিত করেন। ডিএসএম-৫ সংস্করণ অনুযায়ী, যদি প্রদর্শন বাতিক যৌন ক্রিয়া কোনো অনিচ্ছুক (যে অন্য ব্যক্তির গুপ্ত স্থান দেখতে ইচ্ছুক নয়) ব্যক্তির সাথে সংঘটিত হয়, তবে তা প্রদর্শন বাতিক বৈকল্য  হিসেবে সূচিত হবে। মার্কিন মনস্তাত্ত্বিক বৈকল্য সূচি অনুযায়ী পুরুষে ২-৪ শতাংশ ক্ষেত্রে প্রদর্শন বাতিক দেখা যায়। বিশ্বাস করা হয়, নারীতে এমনটা এর চেয়ে কম দেখা যায়। সুইডিশ জরিপ অনুযায়ী ২.১% নারী এবং ৪.১ শতাংশ পুরুষ আগন্তুকদের তাদের যৌনাঙ্গ প্রদর্শন করতে ইচ্ছুক।
একটি গবেষণাকারী দল ১৮৫ জনের একটি প্রদর্শনকামীকে প্রশ্ন করে যে তুমি কেমন প্রতিক্রিয়া আশা কর ঐ ব্যক্তির কাছ থেকে যাকে তুমি দেখাবে তোমার গুপ্তস্থান? সবচেয়ে সাধারণ উত্তর যৌনকর্ম করতে চাইবে (৩৫.১%), কোন প্রতিক্রিয়ার দরকার নেই (১৯.৫%), তারা নিজের গুপ্তস্থান দেখাবে (১৫.১%), প্রশংসা করবে (১৪.১%), যে কোন প্রতিক্রিয়া (১১.৯%) খুব কম সংখ্যক মানুষ মনে করে রাগ ও বিরক্তি দেখাবে (৩.৮%) মানুষ এবং ভয় পাবে মাত্র (০.৫%) মানুষ।
সরলা ঠকরাল
সরলা ঠকরাল (৮ আগস্ট,১৯১৪ - ১৫ মার্চ ২০০৮ ) ছিলেন প্রথম ভারতীয় মহিলা বৈমানিক।   ১৯১৪ সালে জন্মগ্রহণ করে, ১৯৩৬ সালে, মাত্র ২১ বছর বয়সে তিনি বিমানের পাইলট হিসাবে লাইসেন্স অর্জন করেছিলেন এবং একটি জিপসি মথ বিমান এককভাবে চালনা করেছিলেন। তখন তার একটি চার বছর বয়সী মেয়ে ছিল। প্রাথমিক লাইসেন্স পাওয়ার পর, তিনি লাহোর ফ্লাইং ক্লাবের মালিকানাধীন বিমানটিকে এক হাজার ঘণ্টা চালিয়েছিলেন। তার স্বামী ছিলেন পি.ডি. শর্মা, যাঁর সাথে তার মাত্র ১৬ বছর বয়সে বিয়ে হয়েছিল। পি.ডি. শর্মা এমন একটি পরিবার থেকে উঠে এসেছিলেন, যেখানে পরিবারের ভিতরে নয়জন পাইলট ছিলেন, এটি ঠকরালকে পাইলট হবার জন্য যথেষ্ট উৎসাহ প্রদান করেছিল। একদিকে শর্মা ছিলেন প্রথম ভারতীয়, যিনি এয়ারমেইল পাইলট লাইসেন্স পেয়েছিলেন, করাচি ও লাহোরের মধ্যে উড়ে চলা বিমানের জন্য, অপরদিকে তার সহধর্মিনী ছিলেন "এ" লাইসেন্স পাওয়া প্রথম ভারতীয় নারী, যাঁর প্রায় ১০০০ ঘণ্টারও বেশি বিমান চালানোর অভিজ্ঞতা ছিল।
দুঃখজনকভাবে, ক্যাপ্টেন শর্মা ১৯৩৯ সালে একটি বিমান দুর্ঘটনায় মারা যান। এর কিছু সময়ের পর, তার অল্পবয়সী বিধবা স্ত্রী, নিজের বাণিজ্যিক পাইলট লাইসেন্সের প্রশিক্ষণ নেবার জন্য আবেদন করার চেষ্টা করেছিলেন, কিন্তু এসময় দ্বিতীয় বিশ্বযুদ্ধ শুরু হয়ে গিয়েছিল এবং সিভিল পাইলট প্রশিক্ষণ স্থগিত করা হয়েছিল। নিজের বাচ্চাকে বড় করা এবং নিজের জীবিকা অর্জনের তাগিদে, ঠকরাল তার বাণিজ্যিক বৈমানিক হওয়ার স্বপ্ন ত্যাগ করে লাহোরে ফিরে আসেন এবং সেখানে মেয়ো স্কুল অব আর্টে ভর্তি হন, এখানে তিনি বেঙ্গল স্কুল অফ পেইন্টিং এর উপর প্রশিক্ষণ নিয়েছিলেন এবং ফাইন আর্টসের উপর ডিপ্লোমা অর্জন করেছিলেন।
ঠকরাল আর্য সমাজের একজন নিবেদিত অনুসারী ছিলেন। এটি একটি আধ্যাত্মিক সম্প্রদায় যাঁরা বেদের শিক্ষা অনুসরণ করার জন্য নিজেদের উৎসর্গ করেন। এই সম্প্রদায়ের মধ্যে, ঠকরালের জন্য পুনর্বিবাহের একটি সম্ভাবনা ছিল।
ভারত ভাগের পর, তিনি তার দুই কন্যার সাথে দিল্লীতে চলে আসেন, যেখানে তার সাথে আর. পি. ঠকরালের পরিচয় হয় এবং তাকে তিনি ১৯৪৮ সালে বিয়ে করেন। সরলা, যিনি মাটি নামেও পরিচিত ছিলেন, একজন সফল মহিলা ব্যবসায়ী এবং চিত্রকর হয়ে উঠেন। তিনি পোশাক-পরিচ্ছদ ও অলংকারের নকশার কাজ শুরু করেন। তিনি ২০০৮ সালে মৃত্যূ বরণ করেন।
২০২১ খ্রিস্টাব্দের ৮ ই আগস্ট গুগল সরলার জন্মদিনে এক গুগল ডুডুলের মাধ্যমে শ্রদ্ধা জানায়।
রামোজি রাও
চেরুকুরি রামোজী রাও (জন্ম ১৬ই নভেম্বর ১৯৩৬) ছিলেন একজন ভারতীয় ব্যবসায়ী, মিডিয়া উদ্যোক্তা এবং চলচ্চিত্র প্রযোজক। তিনি রামোজী গোষ্ঠীর প্রধান। এটি বিশ্বের বৃহত্তম চলচ্চিত্র তৈরির ক্ষেত্র রামোজি ফিল্ম সিটির উদ্যোক্তা। এছাড়াও তিনি ঈনাড়ু সংবাদ পত্র, টেলিভিশনের ইটিভি নেটওয়ার্ক, চলচ্চিত্র নির্মাতা ঊষা কিরণ মুভিজ-এর প্রধান। তার অন্যান্য ব্যবসায়িক উদ্যোগগুলি মধ্যে রয়েছে মার্গদর্শী চিট ফান্ড, ডলফিন গ্রুপ অব হোটেলস, কলাঞ্জলি শপিং মল, প্রিয়া পিকেলস, এবং ময়ূরী ফিল্ম ডিস্ট্রিবিউটর।
তার ঝুলিতে রয়েছে চারটি ফিল্মফেয়ার পুরস্কার দক্ষিণ, পাঁচটি নন্দী পুরস্কার এবং তেলুগু চলচ্চিত্রে তার অবদানের জন্য জাতীয় চলচ্চিত্র পুরস্কার. ২০১৬ সালে সাংবাদিকতা, সাহিত্য ও শিক্ষায় তিনি ভারতের দ্বিতীয় সর্বোচ্চ অসামরিক সম্মাননা পদ্মবিভূষণ সম্মানে ভূষিত হন।
ব্যক্তিগত জীবন
রামোজী রাও ১৯৩৬ সালের‌ ১৬ই নভেম্বর তারিখে বর্তমান ভারতের অন্ধ্রপ্রদেশের অন্তর্গত কৃষ্ণা জেলার পেদাপারুপুড়িতে এক কৃষক পরিবারে জন্মগ্রহণ করেন। রামোজী গ্রুপের আওতাধীন কোম্পানিগুলি হল মার্গদর্শী চিট ফান্ড, ঈনাড়ু সংবাদ পত্র, ইটিভি নেটওয়ার্ক, রমাদেবী পাবলিক স্কুল, প্রিয়া ফুডস, কলাঞ্জলি, উষা কিরণ মুভিজ এবং হায়দ্রাবাদের নিকট অবস্থিত রামোজি ফিল্ম সিটি। এছাড়াও তিনি অন্ধ্রপ্রদেশের ডলফিন গ্রুপ অফ হোটেলের সভাপতি।
রামোজী রাওয়ের কনিষ্ঠ পুত্র চেরুকুরি সুমন‌ ২০১২ সালের ৭ই সেপ্টেম্বর তারিখে লিউকেমিয়ায় মারা যায়।
চলচ্চিত্রের তালিকা
রামোজী রাওয়ের সবচেয়ে প্রসিদ্ধ উদ্যোগটি হল রামোজি গ্রুপ, যা ১৯৯৬ সালে বিশ্বের বৃহত্তম ফিল্ম স্টুডিও কমপ্লেক্স হিসাবে গিনেস বিশ্ব রেকর্ড করেছে। রামোজী গ্রুপের প্রযোজিত প্রথম সিনেমাটি ছিল তেলুগু ভাষায় শ্রীবারিকি প্রেমলেখ। ওই বছরই গ্রুপটি তেলুগু ভাষায় আরও দুটি প্রযোজনা করে। মালয়ালম, হিন্দি, তামিল, কন্নড় ও তেলুগু ভাষায় একাধিক সিনেমা পুনর্করণ করা হয়, যার মধ্যে‌ বেশ কয়েকটি ছিল সেই সময়কার সুপারহিট সিনেমা। এছাড়াও ২০০০ সালে‌ সন্দীপ রায়ের পরিচালনায় ফেলুদা সিরিজের ডক্টর মুন্সির ডায়েরি এবং ২০০৩ সালে বোম্বাইয়ের বোম্বেটে দুটি সিনেমা প্রযোজিত হয়। বাংলা চলচ্চিত্র জগতে এই দুটি সিনেমা যথেষ্ট চর্চিত। হিন্দি সিনেমার মধ্যে রয়েছে নাচে ময়ূরী, প্রতিঘাত, তুঝে মেরি কসম ও থোড়া তুম বদলো থোরা হাম।
পোনাবালিয়া ইউনিয়ন
পোনাবালিয়া বাংলাদেশের ঝালকাঠি জেলার অন্তর্গত ঝালকাঠি সদর উপজেলার একটি ইউনিয়ন।
আয়তন
পোনাবালিয়া ইউনিয়নের আয়তন ১,৪৯৪ একর।
প্রশাসনিক কাঠামো
পোনাবালিয়া ইউনিয়ন ঝালকাঠি সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম ঝালকাঠি সদর থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী পোনাবালিয়া ইউনিয়নের মোট জনসংখ্যা ১৬,৩৬০ জন। এর মধ্যে পুরুষ ৭,৮৮৮ জন এবং মহিলা ৮,৪৭২ জন। মোট পরিবার ৩,৬০৯টি।
শিক্ষা
২০১১ সালের আদমশুমারি অনুযায়ী পোনাবালিয়া ইউনিয়নের সাক্ষরতার হার ৫৭.৯%।
কানাল ১
কানাল ১ (চ্যানেল ১; উচ্চারিত "কানাল উনো") হচ্ছে একটি কলম্বীয় সরকারি টেলিভিশন চ্যানেল। এটি কলম্বিয়া সরকার দ্বারা মালিকানাধীন এবং বেসরকারি কোম্পানি প্লুরাল কোমুনিকাসিওনেস, এস.এ.এস দ্বারা পরিচালিত। ১৯৫৭ থেকে ২০১৭ সাল পর্যন্ত চ্যানেলটি প্রোগ্রামাদোরা (টেলিভিশন প্রযোজনা কোম্পানিসমূহ; অর্থ, "প্রোগ্রামার"), নামে পরিচিত বেসরকারি প্রযোজক দ্বারা পরিচালিত ছিল, যা কলম্বিয়ান রাষ্ট্রের সাথে টাইম স্লটের জন্য বিড করে।
ইতিহাস
thumb|left|150px|কানাল ১ এর পঞ্চদশ এবং সাবেক লোগো, ২০১৪ থেকে ২০১৭ সাল পর্যন্ত ব্যবহৃত ১৯৫৪ সালের ১৩ জুনে কানাল ১ সম্প্রচার শুরু করে কানাল নাসিওনাল নামে বোগোতায় ভিএইচএফ চ্যানেল ৮ এ, এবং এটি কলম্বিয়ার জাতীয় রেডিও দ্বারা পরিচালিত ছিল। ১৯৬৩ সালে চ্যানেলটি ইনরাভিসিওন (ইনস্তিতুতো নাসিওনাল দে রাদিও ই তেলেভিসিওন) দ্বারা পরিচালনা হয়, যা ছিল কলম্বিয়ার সাবেক সরকারি সম্প্রচারক। ইনরাভিসিওনের অধীনে চ্যানেলটির ফ্রিকোয়েন্সি বোগোতায় ভিএইচএফ চ্যানেল ৮ থেকে চ্যানেল ৭ এ স্থানান্তর হয়।
কানাল নাসিওনাল কলম্বিয়ার একমাত্র টেলিভিশন চ্যানেল ছিল ১৯৬৬ সালের পর্যন্ত, যখন বেসরকারি তেলেতিগ্রে সম্প্রচার শুরু করেছে। ১৯৭২ সালে চ্যানেলটি প্রিমেরা কাদেনা (প্রথম নেটওয়ার্ক) নামে রূপান্তর হয় যেহেতু সেগুন্দা কাদেনা হিসেবে তেলেতিগ্রেকে জাতীয়করণ করা হয়েছিল। ১৯৮০ দশকে চ্যানেলটি কাদেনা উনো (নেটওয়ার্ক এক) নামে রূপান্তর হয়, এবং ১৯৯৮ সাল থেকে এটি কানাল উনো নামে রূপান্তরিত হয়।
১৯৯৮ সালের জুলাই মাস থেকে যখন কারাকোল তেলেভিসিওন এবং আরসিএন তেলেভিসিওন উনাদের নিজস্ব টেলিভিশন চ্যানেল স্থাপন করে, কানাল ১ এবং কানাল এ এর রেটিংস অবিচলিতভাবে নেমে গেলো (নিচের চার্ট দেখুন)। ১৯৯০ এর দশকের শেষের অর্থনৈতিক মন্দার সাথে এটি যুক্ত করে, নেটওয়ার্কটির কষ্ট হচ্ছে। এই পরিস্থিতি গুরুতরভাবে অবশিষ্ট প্রোগ্রামাদোরা প্রভাবিত, যেগুলো দেউলিয়া ঘোষণা করেছে অথবা কারাকোল তেলেভিসিওন এবং আরসিএন তেলেভিসিওনের জন্য প্রযোজক হয়ে গেছে। কানাল ১ আরও কম প্রভাবিত ছিল কানাল এ এর চেয়ে, যা কানাল ইনস্তিতুসিওনালে রূপান্তর হয় ২০০৩ সালের নভেম্বরে। আরটিআই কলম্বিয়া, কানাল এতে রয়ে যাওয়ার একমাত্র প্রোগ্রামাদোরা, কানাল ১ এ স্থানান্তর হয় এবং ২০০৮ সালের পর্যন্ত সেইখানে থেকে গেলো।
২০১৪ সালের ফেব্রুয়ারিতে চ্যানেলটির পরিবর্তন হয় একটি নতুন লোগো, নতুন গ্রাফিক্স প্যাকেজ, ইনফোমার্শিয়ালসমূহের অপসারণ, এবং একটি ২৪-ঘণ্টার অনুষ্ঠানসূচীর সাথে। ২০১৭ সালের ১ মে হিসেবে কানাল ১ এর অনুষ্ঠানসমূহের চতুর্থাংশ প্রযোজকসমূহ সিএম&, এনটিসি তেলেভিসিওন, এবং আরটিআই তেলেভিসিওন দ্বারা তৈরি, এবং এক পঞ্চমাংশ হেমিস্ফিয়ার মিডিয়া গ্রুপ দ্বারা তৈরি, পুয়ের্তো রিকোভিত্তিক ডাব্লিউএপিএ এবং ভিন্ন পে টেলিভিশন চ্যানেলের মালিক। সেই চারটি কোম্পানিসমূহ প্লুরাল কোমুনিকাসিওনেস নামে ব্র্যান্ড করা একটি যৌগ উদ্যোগ কোম্পানি প্রতিষ্ঠান করেছে।
দর্শক ভাগ
সূত্র:
২০২২–২৩ ভারত পুরুষ ক্রিকেট দলের নিউজিল্যান্ড সফর
ভারত পুরুষ ক্রিকেট দল ২০২২ সালের নভেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য নিউজিল্যান্ড সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়।
টি২০আই সিরিজে ভারত ১–০ ব্যবধানে জয়ী হয়। ওডিআই সিরিজে নিউজিল্যান্ড ১–০ ব্যবধানে জয়লাভ করে।
গ্যাব্রিয়েল ব্লাইথ
গ্যাব্রিয়েল থেরেসি ব্লাইথ (জন্ম ৯ মার্চ ১৯৬৯) একজন অস্ট্রেলীয় রেসওয়াকার। তিনি ১৯৯২ গ্রীষ্মকালীন অলিম্পিকে মহিলাদের ১০ কিলোমিটার হাঁটার প্রতিযোগিতায় অংশ নিয়েছিলেন।
২০১৭–১৮ লা লিগা
২০১৭–১৮ লা লিগা, স্পন্সরজনিত কারণে লা লিগা সানতান্দের নামেও পরিচিত, এটি লা লিগার ৮৭তম আসর। এই আসর ১৮ আগস্ট ২০১৭ সালে শুরু হয়েছে এবং ২০ মে ২০১৮ সালে সমাপ্ত হবে। এই আসরের সময়সূচী ২১ জুলাই ২০১৭ সালে ঘোষণা করা হয়।
উন্নতি এবং অবনতি (প্রাক-মৌসুম)
সর্বমোট ২০টি দল এই বারের আসরে প্রতিযোগিতা করবে, যার মধ্যে ১৭টি দল ২০১৬-১৭ লা লিগা খেলেছে এবং ৩টি দল ২০১৬-১৭ সেগুন্দা ডিভিশন হতে উন্নীত হয়েছে। এই ৩ উন্নীত দলের ২টি সেগুন্দা ডিভিশনের সেরা ২ দল হিসেবে এবং অপর দলটি প্লে-অফে জয়লাভ করে উন্নীত হয়েছে।
লেভান্তে সেগুন্দা ডিভিশন হতে প্রথম দল হিসেবে এবারের আসরে খেলার যোগ্যতা অর্জন করে, তারা গত আসরে লা লিগায় খেলতে পারেনি, এপ্রিল ২৯, ২০১৭ সালে, অভেইডোকে ১-০ গোলে হারিয়ে দেয়। জুন ৪, ২০১৭ সালে, জিরোনা জারাগোজার সাথে ০-০ গোলে ড্র করে রানার-আপ হয়, তারা প্রথমবারের মতো লা লিগায় খেলার যোগ্যতা অর্জন করে। তারা ৬২তম দল হিসেবে স্পেনের সর্বোচ্চ পর্যায়ে খেলবে। গেতাফে হুয়েস্কা এবং টেনেরিফেকে প্লে-অফে হারিয়ে সর্বশেষ দল হিসেবে এই আসরে খেলার যোগ্যতা অর্জন করে, তারা ২০১৫-২০১৬ আসরে অবনমিত হওয়ার ফলে গত আসরে তারা লা লিগায় অনুপস্থিত ছিল।
স্টেডিয়াম এবং অবস্থান
আতলেতিকো মাদ্রিদ এই আসরে ভিসেন্তে কালডেরন স্টেডিয়ামের পরিবর্তে তাদের নতুন স্টেডিয়াম, ওয়ান্ডা মেট্রোপলিটানোতে খেলবে, তারা গত ৫০ বছর যাবত (১৯৬৭ সাল হতে) সেখানে খেলছিল।
বেনাপুর উচ্চ বিদ্যালয়
বেনাপুর উচ্চ বিদ্যালয় (এইচএস) ভারতের পশ্চিমবঙ্গের খড়গপুরে অবস্থিত একটি মাধ্যমিক ও উচ্চ মাধ্যমিক বিদ্যালয়। এর নামের বানান কখনো কখনো "বানাপুর"। পশ্চিমবঙ্গ রাজ্য সরকার ১৯৬১ সালে বিদ্যালয়টি প্রতিষ্ঠা করেছিল। এটি পশ্চিমবঙ্গ মাধ্যমিক শিক্ষা বোর্ডের (ডব্লিউবিবিএসই) অধিভুক্ত।
২০১৭–১৮ লা লিগা
স্টেডিয়াম এবং অবস্থান
লা লিগায় তাদের প্রথমবারের মতো উন্নীতর ফলে, জিরোনা তাদের স্টেডিয়াম এস্তাদিও মন্টিলিভিকে সাময়িকভাবে ১৩,৫০০ দর্শকের জন্য বিস্তৃত করে।
পয়েন্ট তালিকা
৯৩
সর্বোচ্চ গোলদাতা
{| class="wikitable" style="text-align:center" ! অবস্থান ! খেলোয়াড় ! ক্লাব ! গোল